钦定古今图书集成/理学汇编/字学典/第088卷 > 苏霖书法钩元 > 《翰林粹言》
## 钦定古今图书集成/理学汇编/字学典/第088卷 > 苏霖书法钩元 > 《翰林粹言》

胸中有书，下笔自然不俗。坡诗云：“退笔如山未足珍，
读书万卷始通神。”此言良是。

为书之妙，不必凭文，按本妙在应变无方。

“行行”要有活法，字字须求生动。

有功无性，神采不生；有性无功，神采不实。兼此二者，
然后得齐古人。

“笔正”之说，真《格言》也。笔正则古人笔法皆如吾手矣。
侧锋取妍，锺、王不传之秘。濡毫之次，法与锋合，然后
运笔，无非法也。

捉笔在手，便须运意，不可妄落。一笔才落，便想第二
笔合作如何下。

偶写一字不成，须于众碑中寻之。若无，即出意自造不可轻易，率然而作。

作字须滑熟，不可生硬，如颜如柳，初未有生硬笔，
先识此字。书则得之，素与相忘，必难描摹。临书最有
功，以其可得精神也。字形在纸，笔法在手，笔意在心，
笔笔生意，分闲布白，小心布置，大胆落笔。

“左者右之，右者左之，偏者正之，正者偏之。以近为远，
以远为近，以连为断，以断为连，笔近者意远，笔远者
意近”，字须因其近似而习之。平日杂书纸，则有意存
之，可省以得之。字看碑帖，须象运笔，又须挹其气象，
随所寓成形。结字得形体不如得笔法，得笔法不如
得气象。学字如女子学梳掠，惟性虚者尤能作态度，
“只学一家书，学成不过为人作奴婢，集众长归于我，
斯为大成。”

行书非草非真，兼真谓之“真行”，带草谓之“行草篆。”添
隶、减篆、“长隶”匾。